# Delta Partners Group

Delta Partners Group és una empresa internacional que ofereix serveis de consultoria estratègica, finances corporatives i inversions especialitzats en el món de les telecomunicacions, mitjans de comunicació i digital. Fundada el 2006, la companyia té la seu corporativa a l'Orient Mitjà (Dubai) i té oficines als Estats Units (San Francisco), Amèrica Llatina (Bogotà), Europa (Barcelona), Àsia (Singapur) i Àfrica (Johannesburg).
L'empresa està liderada per 24 socis i hi treballen més de 200 professionals arreu del món. L'equip directiu inclou l'antic director general de Deutsche Telekom, Kai-Uwe Ricke, com a President del Consell d'Administració i l'antic director general de Vimpelcom i Telekom Austria, Boris Nemšić, com a membre executiu del Consell d'Administració. Ocupa el càrrec de director general de la companyia Víctor Font.
El grup opera sota diferents societats, en funció de la branca de negoci. Les filials Delta Partners Corporate Finance Limited (dedicada a les finances corporatives) i Delta Partners Capital Limited (dedicada a la inversió) estan autoritzades i regulades per la Dubai Financial Services Authority (DFSA), que concedeix llicències i regula les activitats de serveis financers que es duen a terme a través del Dubai International Financial Centre (DIFC).

## Història

Al gener del 2006, Delta Partners va ser creada per sis socis fundadors i inaugura la primera oficina a Dubai. El juny del 2008, el negoci es va expandir cap a Sud-àfrica, ajudant a empreses de telecomunicacions regionals i globals a expandir el seu negoci a nous mercats africans. La companyia creix a més de 60 empleats en dos anys. El 2010 Delta Partners s'associa amb Refugees United a construir una plataforma global per reunificar refugiats amb les seves famílies, en cooperació amb MTN i Ericsson. El 2010 l'empresa obre oficines a Barcelona i Singapur.
El 2011 la companyia va organitzar el primer d'una sèrie d'esdeveniments de lideratge enfocats als sectors telecomunicacions, mitjans de comunicació i digital, on directors generals d'operadors globals de telecomunicacions i empreses del món digital es reunien per discutir els últims avenços de la indústria. El gener del 2013 la companyia va obrir una oficina a Bogotà per operar a Amèrica Llatina i va superar els 120 empleats. Al novembre del 2013 l'empresa va obrir la seva segona oficina a Dubai, situada a la zona del DIFC (Centre Financer Internacional de Dubai) on es van traslladar els equips de Finances Corporatives i d'Inversions.
El 2014 la branca de finances corporativa creix a un ritme elevat, arribant a assessorar acords per a operadors de telecomunicacions per valor de més de mil milions de dòlars. Al març del 2015 Delta Partners obre la seva primera oficina als Estats Units, consolidant la seva presència al mercat nord-americà. L'empresa va superar els 200 empleats durant la primera meitat de l'any 2016.

## Branques de negoci
### Consultoria estratègica

La branca de consultoria estratègica ofereix assessorament de negoci, tant estratègic com operacional, recolzant empreses del sector a remodelar el negoci de la connectivitat i a definir estratègies per poder optar a les oportunitats del món digital.

### Finances corporatives

La part de finances corporatives de la companyia, que opera amb la societat Delta Partners Corporate Finance Limited, està especialitzada en oferir assessorament independent enfocat als sectors telecomunicacions, mitjans de comunicació i digital de Fusions i Adquisicions, serveis transaccionals i assessorament en Finances Corporatives.

### Inversió

La branca d'inversió de l'empresa, que opera amb la societat Delta Partners Capital Limited, gestiona dos fons de Private Equity, ambdós enfocats als sectors telecomunicacions, mitjans de comunicació i digital a mercats emergents amb el recolzament d'inversors institucionals (NTT Docomo, la Corporació Financera Internacional del Banc Mundial i grans Family Offices europeus).
Sota la societat Delta Partners Capital Limited, el grup ha creat i gestiona actualment dos Fons d'Inversió:
| Fons d'inversió | Any | Capital compromès (milions de dòlars) |
| Delta Capital MENA Telecoms Fund | 2007 | 75 |
| Delta Partners Emerging Markets TMT Growth Fund II, L.P | 2012 | 100 |
Aquest últim, el Fons d'inversió Emerging Markets TMT growth Fund II, inclou la següent llista d'empreses participades actualment:
| Cartera d'empreses | Any | Capital invertit (milions de dòlars) |
| Cash Credit | 2013 | 25 |
| Virgin Mobile Central Europe | 2014 | 10 |
| Ciphercloud | 2014 | 10 |
| ItsOn | 2015 | 10 |

## Referències

* 1 2 3 «Company Overview of Delta Partners FZ-LLC». Bloomberg. [Consulta: 23 abril 2016].
* ↑ «Kai-Uwe Ricke». Bloomberg. [Consulta: 23 abril 2016].
* ↑ «Delta Partners Announces the Appointment of Boris Nemsic as an Executive Partner in Its Investment Business». Reuters. Arxivat de l'original el 2016-05-15. [Consulta: 23 abril 2016].
* ↑ «Victor Font». Bloomberg. [Consulta: 23 abril 2016].
* ↑ «L'empresari Víctor Font anuncia que treballa en eleccions més enllà del 2015». La Vanguardia. [Consulta: 23 abril 2016].
* ↑ «Delta Partners looks for telecoms investment opportunities in Africa». Balancingact Africa. Arxivat de l'original el 2016-06-17. [Consulta: 23 abril 2016].
* ↑ «Delta Partners SIS (Pty) Ltd Profile». Decypha. [Consulta: 23 abril 2016].
* ↑ «Nearly 40 Commitments Announced As President Bill Clinton Hosts the Second Day of Programming at the Clinton Global Initiative's 2010 Annual Meeting». Clinton Foundation. [Consulta: 23 abril 2016].
* ↑ «Delta Partners instalará su sede europea en Barcelona». Expansión. [Consulta: 23 abril 2016].
* ↑ «Delta Partners appoints Vinod Nair to its Singapore office as Partner and Regional Head for Asia». Prnewswire. [Consulta: 23 abril 2016].
* ↑ «Delta Partners se expande en Latinoamérica a través de su nueva oficina en Bogotá». Prnewswire. [Consulta: 23 abril 2016].
* ↑ «Delta Partners invests in Bogota in order to attend the Latin American market». Invest in Bogota. Arxivat de l'original el 2016-06-17. [Consulta: 23 abril 2016].
* ↑ «DELTA PARTNERS CORPORATE FINANCE LIMITED». DIFC. [Consulta: 23 abril 2016].
* ↑ «DELTA PARTNERS CAPITAL LIMITED». DIFC. [Consulta: 23 abril 2016].
* ↑ «Delta Partners Obtains Licences From the DFSA». Advfn. [Consulta: 23 abril 2016].
* ↑ «Delta Partners advises telecom operators in USD1bn of deals in Africa, Asia and the Middle East». Privateequitywire. [Consulta: 23 abril 2016].
* ↑ «Nuno Goncalves Pedro Joins Delta Partners' Digital Practice as a Partner in Its San Francisco Office». Globe News Wire. [Consulta: 23 abril 2016].
* ↑ «Delta Partners Summary of Proposed Investment». Ifcext. Arxivat de l'original el 2016-08-14. [Consulta: 23 abril 2016].
* ↑ «Investing in Emerging Markets TMD, by Delta Partners». Tmtfinance. Arxivat de l'original el 2016-07-02. [Consulta: 23 abril 2016].
* ↑ «Delta Capital closes private equity fund targeting the Middle East telecom market and increases fund size to $100 million». Albawaba. [Consulta: 23 abril 2016].
* ↑ «Delta Partners Capital Holds $100 Million First Close on Emerging Markets Fund». Pehub. Arxivat de l'original el 2016-06-25. [Consulta: 23 abril 2016].
* ↑ «Delta Partners appoints Citi to Provide Private Equity Services for New Emerging Markets TMT Growth Fund». Citi. Arxivat de l'original el 2016-08-03. [Consulta: 23 abril 2016].
* ↑ «Delta Partners to invest up to EUR10m in Virgin Mobile Central and Eastern Europe». Privateequitywire. [Consulta: 23 abril 2016].
* ↑ «CipherCloud Scores Monster Series B». Forbes. [Consulta: 23 abril 2016].
* ↑ «Delta Partners Emerging Markets TMT Growth Fund II investing $10 million into CipherCloud». Arabbankingfinance. Arxivat de l'original el 2016-08-05. [Consulta: 23 abril 2016].
* ↑ «ItsOn Raises $12.5M From Verizon, A16Z, More To Help Carriers Sell Tailored Data Services». Techcrunch. [Consulta: 23 abril 2016].
* ↑ «ItsOn raises USD 12.5 mln to open data centres outside US». Telecom Paper. [Consulta: 23 abril 2016].

## Enllaços externs

* Delta Partners Group - Lloc web oficial